# Βερενίκη Φερνοφόρος

### Από τη Βικιπαίδεια, την ελεύθερη εγκυκλοπαίδεια

Βερενίκη Φερνοφόρος

Δυναστεία: | Πτολεμαίοι
Πατέρας: | Πτολεμαίος Β' Φιλάδελφος
Μητέρα: | Αρσινόη Α'

Βερενίκη Φερνοφόρος

Δυναστεία: | Σελευκίδες
Σύζυγος: | Αντίοχος Β' Θεός
Παιδιά: | Αντίοχος

Η Βερενίκη, γνωστή σαν Βερενίκη η Σύρα ή Βερενίκη η Φερνοφόρος, ήταν κόρη του φαραώ της Αιγύπτου Πτολεμαίου Β’ του Φιλάδελφου και της πρώτης του συζύγου, Αρσινόης Α’. Αποτέλεσε βασίλισσα των Σελευκιδών κατά την περίοδο 252 - 246 π.Χ. στο πλάι του Αντίοχου Β' του Θεού. Η επωνυμία Φερνοφόρος σημαίνει «αυτή που φέρει προίκα».

## [Επεξεργασία] Ο Γάμος

Το 274 π.Χ. η μητέρα της, Αρσινόη Α', κατηγορήθηκε για συνωμοσία κατά του συζύγου της και εξορίστηκε. Στα επίσημα έγγραφα του κράτους τα παιδιά της αναφέρονταν πλέον σαν τέκνα της δεύτερης συζύγου και αδερφής του Πτολεμαίου, της Αρσινόης Β’.

Γύρω στο 260 π.Χ. ξεσπά ο Δεύτερος Συριακός Πόλεμος ανάμεσα στα βασίλεια της Αιγύπτου και της Συρίας, που κυβερνούσαν ο Πτολεμαίος Β’, πατέρας της Βερενίκης, και ο Αντίοχος Β’ ο Θεός, μονάρχης της Δυναστείας των Σελευκιδών, αντίστοιχα. Οι εχθροπραξίες έληξαν με συνθήκη ειρήνης το 253 π.Χ. και τον επόμενο χρόνο, το 252 π.Χ., η Βερενίκη παντρεύτηκε τον Αντίοχο Β’. Ο τελευταίος, όπως όριζε η συνθήκη του με τον Πτολεμαίο, χώρισε την πρώτη του σύζυγό Λαοδίκη και όρισε διαδόχους τα παιδιά που θα αποκτούσε με τη Βερενίκη. Με τον τρόπο αυτό επήλθε προσωρινή ανακωχή ανάμεσα στις αντιμαχόμενες δυναστείες των Πτολεμαίων και Σελευκιδών. Ένα χρόνο μετά, το 251 π.Χ. το ζεύγος απέκτησε ένα γιο, τον Αντίοχο.

## [Επεξεργασία] Η Κρίση της Διαδοχής

Μετά το θάνατο του Πτολεμαίου όμως, το 246 π.Χ., η Βερενίκη απομακρύνθηκε από τον Αντίοχο που δέχτηκε πίσω τη Λαοδίκη. Η έκπτωτη βασίλισσα παραμένει στην πόλη της Αντιόχειας με το γιο της. Ο Αντίοχος πεθαίνει το καλοκαίρι της ίδιας χρονιάς αφήνοντας μια πολύ μπερδεμένη κατάσταση όσον αφορά τη διαδοχή, μιας και είχε γιους και με τις δύο γυναίκες. Η Λαοδίκη υποστήριξε πως, πριν πεθάνει, ο Αντίοχος είχε ορίσει διάδοχό του τον πρωτότοκο γιο τους, το Σέλευκο.

Σύμμαχοι της Λαοδίκης δηλητηρίασαν το μικρό Αντίοχο και κατόπιν την ίδια τη Βερενίκη (πηγές: Πολύαινος, Junianus Justinus), λίγο προτού ο αδερφός της Βερενίκης, Πτολεμαίος Γ' Ευεργέτης, ο οποίος είχε στο μεταξύ διαδεχτεί τον πατέρα τους, καταφθάσει στην Αντιόχεια. Ο Πτολεμαίος συνέχισε τον καινούριο αυτό πόλεμο που ονομάστηκε Τρίτος Συριακός Πόλεμος ή "Λαοδίκειος Πόλεμος" και που στοίχισε στους Σελευκίδες σημαντικά εδάφη.

## [Επεξεργασία] Χρονολόγιο

Έτος (π.Χ.) | Γεγονός
--- | ---
| Γέννηση της Βερενίκης, κόρης της Αρσινόης Α' της Αιγύπτου και του Πτολεμαίου Β'.
253 π.Χ. | Λήξη του Δεύτερου Συριακού Πολέμου. Υπογραφή ειρήνης ανάμεσα στους Σελευκίδες και τους Πτολεμαίους.
252 π.Χ. | Ο Αντίοχος Β' ο Θεός παντρεύεται τη Βερενίκη, αφού απομακρύνει την πρώτη του σύζυγο, τη Λαοδίκη.
251 π.Χ. | Γέννηση του γιου τους, Αντίοχου.
246 π.Χ. | Θάνατος του φαραώ της Αιγύπτου, Πτολεμαίου Β'. Επαναφορά της Λαοδίκης στο θρόνο. Η Βερενίκη καταφεύγει στην Αντιόχεια με το γιο της και καλεί τον άδερφό της, Πτολεμαίο Γ' σε βοήθεια. Στο τέλος του καλοκαιριού δολοφονείται με το μικρό Αντίοχο.
245 π.Χ. | Ξέσπασμα του Τρίτου Συριακού Πολέμου.

## [Επεξεργασία] Πηγές

- Η αγγλόφωνη wikipedia.
- Βιογραφία από τον Christopher Bennett.
- Βιογραφία στο livius.org.

## [Επεξεργασία] Δείτε Επίσης

- Δυναστεία των Πτολεμαίων
- Δυναστεία των Σελευκιδών
- Αρχαία Αίγυπτος
- Αυτοκρατορία των Σελευκιδών
- Ελληνιστική περίοδος

Ανακτήθηκε από "http://el.wikipedia.org../../../%CE%B2/%CE%B5/%CF%81/%CE%92%CE%B5%CF%81%CE%B5%CE%BD%CE%AF%CE%BA%CE%B7_%CE%A6%CE%B5%CF%81%CE%BD%CE%BF%CF%86%CF%8C%CF%81%CE%BF%CF%82_86ab.html"

Κατηγορίες: Βασίλισσες και Πριγκίπισσες της Πτολεμαϊκής Αιγύπτου | Βασίλισσες και Πριγκίπισσες της Συρίας με Eλληνική Kαταγωγή | Ελληνίδες Βασίλισσες και Πριγκίπισσες Ελληνιστικής περιόδου | Δυναστεία των Πτολεμαίων | Δυναστεία των Σελευκιδών | Θάνατοι το 246 π.Χ.

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Deutsch
- English
- Español
- Italiano
- Nederlands
- Polski
- Português